b'\n_START_ARTICLE_\nV for Vendetta\n_START_SECTION_\nOr\xc3\xadgens\n_START_PARAGRAPH_\nLa idea original va comen\xc3\xa7ar el 1975 com una idea del guionista Alan Moore a la revista Hulk Weekly (Hulk Setmanal), en el qual un terrorista transsexual, amb la cara coberta de maquillatge teatral, anomenat "The Doll" ("El Ninot"), s\'oposa a un estat  totalitari als anys 80. Per\xc3\xb2 la idea va ser rebutjada pel director de la revista, ja que era completament contr\xc3\xa0ria als c\xc3\xb2mics de l\'\xc3\xa8poca. Alan Moore, tot i aix\xc3\xb2, va col\xc2\xb7laborar en el c\xc3\xb2mic Dr. Who Monthly (Dr. Qui Mensual)._NEWLINE_Anys m\xc3\xa9s tard, el 1980, Hulk Weekly havia desaparegut i Moore va ser avisat pel seu amic Dez Skinn per participar en una publicaci\xc3\xb3 anomenada Warrior (Guerrer), per la qual va reunir a altres artistes, entre ells a David Lloyd, el qual era fam\xc3\xb3s per la seva s\xc3\xa8rie de misteri Noir Nightraven (Corb nocturn), que havia caigut juntament amb Hulk Weekly. A Lloyd se li va demanar crear una nova s\xc3\xa8rie de misteri, per a la qual es va reunir amb Alan Moore, amb qui ja havia treballat en Dr. Who Monthly._NEWLINE_Moore va comen\xc3\xa7ar a escriure sobre el m\xc3\xb3n de Vendetta, una societat realista de colles a la d\xc3\xa8cada dels 30. Per\xc3\xb2 a Lloyd no li va agradar aquesta idea, perqu\xc3\xa8 el realisme que Moore pretenia limitaria les concepcions que ell volia per la nova historieta. M\xc3\xa9s tard, van acordar que el m\xc3\xb3n de Vendetta seria un futur proper. Dez Skinn va aprovar la idea._NEWLINE_Pretenent trencar les tradicions nord-americanes del c\xc3\xb2mic de la seva \xc3\xa8poca, Moore i Lloyd van acordar que el seu c\xc3\xb2mic tindria lloc a Anglaterra, i, per les seves creences pol\xc3\xadtiques similars, sumats a l\'ambient Thatcherista contemporani, que la societat del c\xc3\xb2mic seria una distopia totalit\xc3\xa0ria, per a donar-li al nou heroi un malvat digne. Moore va recordar la seva idea de The Doll, i la va consultar amb Lloyd, per\xc3\xb2 The Doll era massa predicible, t\xc3\xadpica, i el m\xc3\xb3n futurista on tenia lloc era m\xc3\xa9s cibern\xc3\xa8tic que feixista. Ambd\xc3\xb3s van decidir que desenvoluparien quelcom nou._NEWLINE_Mentrestant, Lloyd va dibuixar i va crear una mostra curta d\'una tira c\xc3\xb2mica anomenada Falconbridge per a la revista Pssst, sobre una hero\xc3\xafna llibert\xc3\xa0ria anomenada Evelina Falconbridge, la qual lluitava contra una societat feixista a la recerca de venjan\xc3\xa7a. La historieta tenia un estil art\xc3\xadstic diferent a tot el que s\'havia vist anteriorment, per\xc3\xb2 era tan radical que Pssst la va rebutjar. Tot i aix\xc3\xb2, Lloyd la va mostrar a Moore, el qual va comen\xc3\xa7ar a basar a V for Vendetta un concepte similar, formant una llista d\'obres liter\xc3\xa0ries i autors que volia emular, entre les quals destacaven Penedeix-te Arlequ\xc3\xad!, va dir el Sr. Tic-Tac, 1984, Fahrenheit 451 i Robin Hood._NEWLINE_Alan Moore va comen\xc3\xa7ar a formar el m\xc3\xb3n de V for Vendetta, el qual tenia lloc el 1997. Ja que ell considerava, degut a la mala administraci\xc3\xb3 del Partit Conservador, que el Partit Laborista guanyaria les eleccions futures, s\'al\xc3\xa7aria al poder, trauria les armes nuclears nord-americanes del territori angl\xc3\xa8s, i aix\xc3\xad evitaria que Anglaterra s\'involucr\xc3\xa9s en una guerra nuclear. Basat en aix\xc3\xb2, el futur de V for Vendetta mostrava un m\xc3\xb3n despr\xc3\xa9s d\'una guerra nuclear que havia destru\xc3\xaft la major part d\'Euro-\xc3\x80sia i Nord-am\xc3\xa8rica, en el qual Anglaterra, tot i ser supervivent, estava en un estat de caos, en el qual el feixisme podia emergir f\xc3\xa0cilment._NEWLINE_El t\xc3\xadtol de la hist\xc3\xb2ria no va ser idea ni de Moore ni de Lloyd. Moore nom\xc3\xa9s tenia t\xc3\xadtols que ell considerava in\xc3\xbatils, per\xc3\xb2 va ser un soci de l\'editor Dez Skinn, Graham Marsh, el que va suggerir la \'V for Vendetta. Mentrestant, David Lloyd tenia el concepte que l\'heroi s\'anomenaria V, i que seria un policia que operaria clandestinament des de la seva ag\xc3\xa8ncia per conspirar contra el govern. Va dissenyar un V amb aparen\xc3\xa7a ninja, per\xc3\xb2 es va adonar que era, novament, massa tradicional._NEWLINE_M\xc3\xa9s tard, va pensar de donar-li a V l\'aparen\xc3\xa7a d\'un "Guy Fawkes ressuscitat", amb una m\xc3\xa0scara, barret c\xc3\xb2nic, i una capa fosca, ja que Guy Fawkes \xc3\xa9s un dels personatges m\xc3\xa9s famosos a Anglaterra. A m\xc3\xa9s d\'altres conceptes sobre l\'aparen\xc3\xa7a i el comportament de V - entre ells, que mai es revelaria la seva identitat -._NEWLINE_En un curt per\xc3\xadode ja havien desenvolupat a la resta dels personatges, i ja tenien la intenci\xc3\xb3 que V for Vendetta es divid\xc3\xads en tres llibres. Els primers episodis de V for Vendetta van ser publicats en blanc i negre entre 1982 i 1985 a la Warrior, sent un dels c\xc3\xb2mics m\xc3\xa9s populars a la revista, i va ser seleccionada per apar\xc3\xa8ixer a la seva portada en diversos n\xc3\xbameros._NEWLINE_No obstant aix\xc3\xb2, Warrior va ser cancel\xc2\xb7lada el 1985, deixant un episodi ja acabat sense publicar. Diverses companyies van tractar de conv\xc3\xa8ncer a Moore i Lloyd de deixar-los publicar i completar la hist\xc3\xb2ria. Finalment el 1988 DC Comics va publicar una s\xc3\xa8rie de deu exemplars, reimpreses a color, i eventualment va continuar amb la s\xc3\xa8rie fins a completar-les. El primer material nou va apar\xc3\xa8ixer a la publicaci\xc3\xb3 #7, que inclo\xc3\xafa l\'episodi sense publicar de Warrior. Tony Weare va dibuixar un cap\xc3\xadtol extra ("Vincent") i art addicional per a dos m\xc3\xa9s, "Valerie" i "The Vacation". Seve Whitaker i Siobhan Dodds van treballar com a coloristes durant tota la s\xc3\xa8rie._NEWLINE_La s\xc3\xa8rie completa, incloent un assaig sobre els or\xc3\xadgens de V for Vendetta anomenat "Behind the Painted Smile ("Darrere el Somriure Pintat) d\'Alan Moore, un pr\xc3\xb2leg de David Lloyd, i dos interludis, van ser publicats en format de novel\xc2\xb7la gr\xc3\xa0fica als Estats Units per Vertigo i al Regne Unit per Titan Books._NEWLINE_Al text abunden els jocs de paraules, especialment amb la lletra V, i per tant, amb el n\xc3\xbamero 5.\n_START_SECTION_\nTeatre\n_START_PARAGRAPH_\nEl 7 de desembre del 2000, el grup de teatre suec Stockholms Blodbad va comen\xc3\xa7ar una producci\xc3\xb3 teatral d\'V for Vendeta, que inclo\xc3\xafa multim\xc3\xa8dia del c\xc3\xb2mic, anomenada "Landet d\xc3\xa4r Man G\xc3\xb6r Som Man Vill", literalment, "La terra del Fes-El-Que-Et-Plagui._NEWLINE_La banda sonora de l\'obra va ser composta, escrita i supervisada per Andreas Alfredsson, i tot i que mai va ser editada en CD, el tema principal pot trobar-se en el lloc oficial de l\'adaptaci\xc3\xb3 teatral.\n_START_SECTION_\nPel\xc2\xb7l\xc3\xadcula\n_START_PARAGRAPH_\nEl 2006 els germans Wachowski van produir i escriure el gui\xc3\xb3 per a una adaptaci\xc3\xb3 cinematogr\xc3\xa0fica, dirigida per James Mc Tiegue, amb Hugo Weaving com V i Natalie Portman com Evey Hammond. Aquesta versi\xc3\xb3 ha estat tan criticada com lloada. Per una banda, condensa i omet diverses hist\xc3\xb2ries laterals del c\xc3\xb2mic, fent al l\xc3\xadder de Norsefire un mal unidimensional en molts aspectes. Tampoc fa refer\xc3\xa8ncia directament a la ideologia anarquista de V, cosa que ha provocat que el guionista Alan Moore s\'hagi desvinculat completament del projecte._NEWLINE_Per altra banda, l\'adaptaci\xc3\xb3 ha estat ben rebuda per molts fans, que no la consideren for\xc3\xa7a fidel, sin\xc3\xb3 m\xc3\xa9s aviat "actualitzada", i mant\xc3\xa9 una atmosfera similar a la del c\xc3\xb2mic. El creador i il\xc2\xb7lustrador David Lloyd, en contrast amb Moore, ha donat suport completament a l\'adaptaci\xc3\xb3, marcant que l\'entristeix separar-se de Moore en el tema, despr\xc3\xa9s d\'haver-se unit tant en la creaci\xc3\xb3 del c\xc3\xb2mic._NEWLINE_Entre els canvis del c\xc3\xb2mic a la pel\xc2\xb7l\xc3\xadcula, poden marcar-se la falta de refer\xc3\xa8ncies directes a l\'anarquisme, l\'omissi\xc3\xb3 de la hist\xc3\xb2ria sobre Rosemary Almond, una motivaci\xc3\xb3 diferent darrere del Camp Larkhill, canvis en els personatges d\'Evey Hammond i Gordon Dietrich, i un final diferent.'